
IVI  ORBUS  de  quo  in  paginis  sequentibus  agitur, 
semper  forma  paroxysmi  subito  invadit.  Acces-. 
sio  ejus  saepenumero  tam  repentina  est,  ut  aeger 
non  antequam,  sensu  motuque  privatus,  magna 
cum  ruina  in  terram  prolabitur,  illam  percipere 
possit.  Quanquam  morbus,  nullis  praemissis  signis, 
multos  integra  valetudine  hucusque  potitos  inva¬ 
dit,  tamen  varia  signa,  quae  plane  impetum  san¬ 
guinis  versus  caput  augeri  et  vires  nerveas  immi- 

nui  (locent,  saepius  per  longum  tempus  praegredi 
observantur. 

Signa  (juae  paroxysmum  aggressurum  praenun- 
ciant,  sunt  sensus  pletborae  et  ponderis  cum  dolore 
profundo  in  capite,  facies  tumida,  rubore  suffusa; 
arteriae  temporales  valide  micantes  ;  vertigo ;  som¬ 
nolentia  insolita,  somnus  perturbatus,  cum  incubo 
crebro ;  spiritus  solito  profundiores ;  memoriae 
jactura ;  mens  enervata  et  timida ;  visus  immi¬ 
nutus,  aliquando  duplex ;  strabismus,  maculae 
nigrae  scintillaeque  ante  oculos  volitantes ;  aurium 
tinnitus,  aliaeque  auditus  depravationes ;  sensus 
alicujus  partis  deficiens,  cum  artuum  quorundam 
torpore  et  immobilitate ;  titubatio ;  aliquando 
facultas  vocem  edendi  in  totum  abolita ;  et  mus¬ 
culorum,  totius  sed  saepius  unius  lateris  faciei, 
spasmus.  Haec  per  hebdomadas,  menses  et  in¬ 
terdum  per  annos,  observantur ;  et  ubicunque 
plura  vel  pauciora  aliquem  infestant,  iis  sedulo 
attendere  oportet ;  nam  longa  experientia,  artem 
medicam  non  tam  ad  morbum  tollendum  quam 
ad  aditum  ejus  prohibendum  valere,  docet. 

Ex  signis  recensitis,  nonnulla,  sicuti  vomitus,. 
vertigo^  dolor  intensus  capitis,  frequentius  quam 

alia,  paroxysmum  proxime  praecedunt.  Facies 
tunc  turgida  et  saepe  livida  est :  oculi  tumidi  et 
rubri  sunt ;  palpebrae  aliquando  semiapertae,  sed 
saepius  clausae  videntur.  Cornea  hebes  et  vitrea 
apparet,  pupillae  dilatantur,  aut  omnino  claudun¬ 
tur  ;  superficies  corporis  fervida  et  febriculosa  fit ; 
spiritus  tarda,  cum  labore  et  stertore  ducitur ; 
pulsus  plenus  et  validus  est ;  os  saepe  clauditur. 
Saliva  spumosa  ex  illo  nonnunquam"  expellitur, 
et  labra  flaccida  inter  expirationem  dentibus  ef¬ 
flantur.  Morbo  progrediente,  omnia  ad  exitum 
lethalem  festinant ;  oculi  fiunt  flaccidi ;  pupillae 
(si  ante  clausae)  nunc  inaequaliter  amplificantur ; 
facies  artusque  frigescunt,  et  sudore  glutinoso  ob¬ 
teguntur;  membra  plerumque  relaxantur;  spiri¬ 
tus  nunc  tardus  et  irregularis,  saepe  per  tempus 
breve  omnino  supprimitur ;  pulsus  frequens,  debi¬ 
lis  et  intermittens  '  evadit ;  maxilla  in  demis¬ 
sum  cadit ;  urina  et  faeces  musculis  sphinctericis 
relaxatis  inscie  elabuntur,  convulsiones  superveni¬ 
unt,  et  aeger  animam  efflat. 

Tempus  quo  morbus  cursum  percurrit  in  ex¬ 
emplis  variis  differt ;  nunc  horas  paucas  parum 
excedit,  nunc  per  dies  interdum  etiam  tres  sed 

raro  protrahitur.  Exitus  funestus  semper  me¬ 
tuendus  est.  Exempla  equidem  narrantur  ubi 
ad  sanitatem  integram  aegri  iterum  redierunt ; 
sed  haec  perpauca  sunt ;  nam  qui  mortem  primo 
effugerunt,  multo  saepius  paralytici  et  fatui  vitam 
miseram  trahunt,  donec  morbo  ter  vel  quater  im¬ 
petum  facto,  mors  exoptata  miseriis  finem  im¬ 
ponit. 


SECTIO  CADAVERIS. 


Inciso  mortui  capillitio,  magna  copia  sangui¬ 
nis  e  sectis  vasibus  effluit,  et  cal vario  serra  jam  sec¬ 
to,  pars  ejus  superior  cerebro  amplificato  non  nun¬ 
quam  elevatur. 

Facies  externa  durae  matris  punctis  sangui¬ 
neis  vix  enumerandis  (scii,  osculis  vasorum  ampli¬ 
atorum  jam  ruptarum)  stellatur.  Tunica  arach¬ 
noidea  saepe  opaca  et  naturali  crassior,  cum  copia 
seri  nunc  pellucidi,  nunc  subflavi  vel  sanguinei, 
subtus  effusi,  videtur.  Materies  cerebri  densa 
et  valida  saepe,  (sed  haud  raro  solito  mollior),  in¬ 
venitur  ;  ac  inter  secandum  sanguis  ex  osculis 

plurimis  exprimitur ;  haec  vasa  naturalibus 
ampliora  esse  monstrant  sanguinem  in  variis 
partibus  encephali,  aliquando  inter  meninges  et 
cerebrum  ipsum,  saepe  in  uno  vel  ambobus  ven¬ 
triculis,  sed  saepius  adhuc  in  materia  medullari 
cerebri,  ubi  haud  raro  intime  cum  substantia  cere¬ 
brali  commiscitur,  invenimus.  Praeter  haec,  alia 
quoque  nonnunquam  observantur;  qualia  cava, 
magnitudine  varia,  longe  antea  formata ;  hyda- 
tides ;  tumores  diversorum  generum ;  exostoses, 
et  vasa  in  os  conversa. 

Multi  dicunt  hunc  morbum  exitum  lethalem 
habere,  ubi  inciso  capite,  nulla  vestigia  reperi- 
untur:  nonnulli  vero  scriptores  hodierni,  haud 
parvi  nominis,  apoplexiam  nunquam  sine  san¬ 
guinis  eflPusione  exoriri  credunt,  lis,  qui  opi¬ 
nionem  priorem  tenent,  inter  cadavera  secanda, 
ut  sedulo  et  caute  examinarent,  ne  causam  mor¬ 
bi  praetereant,  oportet ;  nam  aliquando  difficilli¬ 
me  detegitur.  “  I  have  (ait  celebr.  J.  Hunter,) 
watched  them  while  alive,  that  I  might  have  an 
opportunity^  to  open  them  when  dead ;  and  in  all 
I  have  found  an  injury  done  to  the  brain,  in  con- 
sequence  of  an  extravasation  of  blood.” 

CAUSJE  PRiEDISPONENTES. 

Inter  causas  prgedisponentes,  labes  haereditaria 
jure  recensetur.  iEtas  nulla  hoc  malo  immunis 
est,  sed  inter  quadragesimum  et  sexagesimum 
annum  saepius  adoritur. 

Calor  coeli  immanis  et  frigus  humori  conjunc¬ 
tum,  homines  proclives  faciunt.  Quibus  sunt 
corporis  habitus  plethoricus,  statura  parva'  et 
coUum  breve,  cum  capite  magno,  et  qui  crapulis 
crebris  indulgent,  et  se  vitae  sedentariae  et  somno 
nimio  dedunt,  huic  morbo  valde  obnoxii  sunt. 
Res  aliae  quoque,  nempe  corpus,  studio,  venere, 
vel  cura  nimia  enervatum ;  evacuationum,  velu- 
ti  sudoris,  haemorrhoidum,  mensium,  ulcerum 
veterum,  et  fonticulorum  suppressio,  inter  has 
enumerantur.  Venaesectio  periodica,  quae  corporis 
plethoram  sanguineam  inducit.  Apoplexiae  acces- 

CAUS^  EXCITANTES. 


Caus^  excitantes  hujus  morbi  apte  in  occa- 
sion  ales  proximas,  et  occasionales  remotas,  dividi 
possint.  Causa  proxima  excitans,  semper  est 
eflPusio  sanguinis  in  aliquam  partem  cerebri. 
Sed  causae  remotae  multae  et  variae  habentur. 
Remotae  dividuntur  in  eas  quae,  actionem  cordis 
et  arteriarum  stimidantes,  sanguinem  versus  ca¬ 
put  flumine  majore  solito  dirigunt;  et  in  eas 
quae,  reversum  ejus  ex  hoc  organo  impedientes, 
congestionem  inducunt.  Quae  in  priore  modo 
agunt,  praecipuae  sunt,  exercitationes  vehementes, 
veluti  inter  saltandum  vel  currendum,  aut  nixi¬ 
bus  validis  inter  pondera  elevandum.  Haec  equi¬ 
dem  modo  haud  obscuro  Apoplexiam  movent ; 
nam  musculi  contrahentes  sanguinis  cursum  ac¬ 
celerant,  molem  in  suis  vasis  pro  tempore  mi¬ 
nuunt,  intus  propellunt,  et  cordis  et  arteriarum, 
quae  nunc  vehementer  versus  caput  sanguinem 
movent,  actionem  majorem  excitant.  Sub  hac 
classe  affectus  animi  excitantes,  praesertim  ira 

violenta,  gaudium  vehemens  atque  immane,  et 
libido  efFraenata,  enumerari  possunt.  Corporis 
sub  radiis  solis  aestuantibus  expositio  longa  et 
continua  ;  balnea  calida,  coeli  temperies  fer¬ 
vida  praesertim  si  frigus  antecesserit,  vel  calor, 
quocunque  modo  corpori  adhibitus,  easdem  effec¬ 
tus  inferunt.  Crapulae  et  usus  liquorum  spiri- 
tuosorum  frequens,  non  solum  corpus  proclive 
reddunt ;  sed  etiam  cor  et  arterias  stimulantes, 
temperiem  corporis  augentes  et  genus  nervosum 
excitantes,  paroxysmum  ipsum  inferunt.  Quae 
in  modo  secundo,  nempe  sanguinis  ex  capite  re¬ 
ditum  impediendo  agunt,  sunt  ligamina  col¬ 
lum  nimis  arcte  vincientia,  tumores  venas  premen¬ 
tes,  capitis  in  deorsum  inclinatio  longa ;  haec  con¬ 
gestionem  in  cerebro  inferentes,  morbum  exci¬ 
tant.  Praeter  causas  jam  enumeratas,  aliae  quo¬ 
que  jure  recensentur;  qualia,  haemorrhagiae  so¬ 
litae,  ut  epistaxeos,  haematuriae,  mensium  vel  he- 
morrhoidum  et  quoque  diarrhoeae  chronicae,  sudo¬ 
ris  vel  ulcerum  veterum,  suppressio  subita.  De¬ 
nique,  Apoplexia  aliorum  morborum,  nempe  an¬ 
ginae  pectoris,  podagrae,  rheumatismi,  et  variolae, 
symptomatica  esse  videtur.  , 

DIAGNOSIS. 

Apoplexia  tam  facile  discernitur  ut  dubito 
an,  quis  aliquo  cum  alio  morbo,  nisi  ebrietate  et 
forsan  epilepsia  et  syncope,  illam  confundere  possit. 
Hysteri  irregularis  quoque,  illam  simulare  dici¬ 
tur.  Ebrietas  aspectum  apoplexiae  tam  simi¬ 
lem  interdum  induit,  ut  una  ab  altera  vix  dis¬ 
cerni  potest.  Itaque  nos  oportet  sedulo  obser¬ 
vare,  an  stimulis  variis  corpori  admotis  aeger  ex¬ 
citari  possit ;  an  odorem  vinosum  exhalat ;  an 
luce  admoto  pupillae  moveant ;  nam  haec  omnia 
in  ebrietate  adsunt;'  sed  in  Apoplexiae  paroxys¬ 
mo  omnino  desunt.  Historia  aegri  quoque  ali¬ 
quando  multum  adjuvat. 

Epilepsia. — In  Epilepsia  musculi  totius  cor¬ 
poris  convelluntur,  dum  in  Apoplexia  relaxan¬ 
tur,  et  aege  quasi  somno  profundo,  apparet. 
Epilepsiam  saepe  aura  epileptica  praecedit ;  quod 
nunquam  in  Apoplexia  accidit. 

Syncope. — Syncope  vix  aut  ne  vix  quidem 
cum  Apoplexia  confundi  potest ;  nam  in  morbo 
priori,  vultus  pallidus  et  exsanguineus  est :  Quod 
raro  in  apoplexia  accidit.  In  Syncope  motus  cor¬ 
dis  et  arteriarum  penitus  pro  tempore  abolentur  : 
In  Apoplexia  e  contrario  augentur.  In  Syncope 
quoque  respiratio  vix  percipi  potest ;  sed  in  Apo¬ 
plexia  valide  et  cum  stertore  ducitur. 


PROGNOSIS. 

In  hoc  morbo,  quippe  qui  saepe  ex  forma  pro¬ 
pria  corporis,  arte  medica  non  removenda,  pluri¬ 
mum  pendet,  prognosin  infaustum  reddere  nobis 
plerumque  oportet,  et  praecipue  si  dolori  capitis 
intenso  paroxysmus  supervenerit,  si  sensus  om¬ 
nino  abolentur  et  facultas  devorandi  amittitur ; 
et  prae  omnibus,  si  membra  sudore  glutinosa  ob¬ 
tecta  frigescunt,  et  faeces  urinaque  inscie  dabun¬ 
tur.  In  hoc  statu  aegrum  sanitatem  recuperatu¬ 
rum  non  nobis  sperandum  est :  ubi  vero  nulla 
praedispositio  haereditaria  adsit,  et  morbus  ex 
causa  adventitia  pendet,  ubi  sensus  parum  im- 

minuuntur,  aetas  non  valde  provecta  sit,  respi¬ 
ratio  haud  multum  mutetur,  et  sanguis  sponte 
e  naribus  vel  alio  loco  fluat,  tunc  fauste  praedicare 
possumus. 


RATIO  MEDENDI. 

Aphorisma,  Medicinae  Patris,  validam  qui¬ 
dem  Apoplexiam  curare,  est  impossibili;  debi¬ 
lem,  vero,  non  facile,  a  suis  usque  ad  nostra  tem¬ 
pora,  medicinae  practicae,  effectus  pessimas  in¬ 
duxit  ;  nam  ejus  fautores  hunc  morbum  imme¬ 
dicabilem  esse  putantes,  aegrum  per  totum  morbi 
decursum,  silentio  adspexerunt,  et  nihil  ad  illum 
ex  morte  eripiendum  conati  sunt.  Haec  opinio 
Hippocratis  et  ejus  discipulorum,  hodiernas 
parum  afficit,  nam  multum  experientiae  nunc 
docet  Apoplexiam  inter  opprobria  medicorum 
minime  habenbendum  esse,  ^ger  quamprimum 
omnibus  vestimentis  quae  circuitum,  sanguinis 
per  caput  impedirent,  absolvi  debet.  Corpus  ri¬ 
vulo  aeris  puri  frigidi  objiciendum  est,  et  in  posi¬ 
tura  quae  reditum  sanguinis  e  cerebro  faveat, 

ponendum  est.  Crura  i  et  pedes  balneo  tepido 
imponi,  vel  rebus  stimulantibus  fricari,  debent. 

His  jam  peractis,  nisi,  aeger  signa  salutis  instantis 
monstrat,  nos  quam  celerrime  ad  remedia  validiora 
confugere  oportet,  et  inter  haec 

DETRACTIO  SANGUINIS. 

Primum  locum,  jure,  tenet;  nonnulli  scrip¬ 
tores  equidem,  hoc  remedium,  maxime  vituperant; 
etiam  Heberdenus  ipse  abstractionem  san¬ 
guinis  haud  favere  apparet ;  'sed  experientia  mul¬ 
torum  aliorum,  praecipue  Doctoris  Cheyne,  ab- 
stractionem  sanguinis  multum  valere  satis  de-  | 
monstrat. 

De  modo  quo  sanguis  detrahi  debet,  ^medici 

dissentiunt.  Arteriotomia  a  multis  scriptoribus 

maxime,  et  credo  jure,  laudatur.  “  We  ought 

(ait  J.  Hunter,)  to  bleed  very  largely,  espe- 
«  % 

cially  from  the  temporal  artery,  till  the  patient 
begins  to  shew  signs  of  recovery,  and  to  continue 
it  till  he  becomes  faintish.”  Sed  aliquando  val¬ 
de  difficile  est  copiam  magnam  ex  arteria  tem- 
porali -obtinere. 

Cucurbitulae  cruentae,  quoque,  multum  laudan¬ 
tur,  et  me  judice  remedia  sunt  valde  efficacia; 
nam  hoc  modo  magna  copia  sanguinis  sine  mag¬ 
no  incommodo,  corpori  debili  detrahi  potest.  Non¬ 
nulli  sanguinem  e  vena  jugulari  detrahunt,  et 
maximo  cum  beneficio,  nam,  si  sanguinem  ex  hac 
vena  ^  emittimus,  causam  morbi  citius  quam  si 
ullo  alio  modo  detraheretur,  plane  removemus. 
Ubi  Apoplexia,  cum  suppressione  mensium  vel 
haemorrhoidum,  quamvis  nexum  habet,  nonnulli 
hirudines  ano  et  perinaeo  applicatos,  commendant. 
Forestus,  de  eorum  usu  in  hoc  morbo  disserens, 
dicit  eos  quasi  per  totum  corpus  apposui,  et 
detracta  sanguinis  copia,  apoplecticus  curatus 
fuit.” 

E  venis  brachii,  omnes  medici  sanguinem  emit¬ 
tere  solent ;  et  me  judice,  hic  locus,  omnibus  aliis 
anteponendus  est,  nam  valde  dubium  est  an 
ullo  alio  modo,  satis  obtinere  possumus  ;  et  mala, 
quae  arteriotomiae  et  sectioni  venae  jugularis,  ali¬ 
quando  superveniunt  hic  non  metuenda  sunt : 
quocunque  verum  modo  sanguis  detrahitur,  non 
donec  morbus  cedere  incipit,  ab  hoc  remedio 
eximio  avertere  oportet ;  nec  habitus  debilis  et 

leucophlegmaticus  nos  deterrere  debet.  Non  haBsi- 
tarem,  libras  tres  vel  quatuor  detrahere ;  et  iterum 
venam  secarem,  nisi  cederet  morbus.  “  It  ought 
to  be  known,  (ait  Dr  Cheyne,)  that  from  six 
to  eight  pounds  of  blood  have  been  drawn  from  a 
person  by  no  means  robust,  before  the  disease, 
which  ended  favourably,  began  to  peld.” 

VESICATORIA. 

In  hoc  morbo  vesicatoria  a  nonnullis  multum 
laudantur,  et  ab  aliis  aeque  vituperantur.  Credo 
equidem,  haec  capite  nunquam  applicari  debere, 
nam  sic  remediorum  magis  efficaciorum  usum, 
prohibenti ;  sed  si  nuchae  colli  vel  membris  infe¬ 
rioribus  applicentur,  maximum  commodum,  infe¬ 
runt. 

ENEMATA. 

Inter  medicamina  revellentia,  enemata  sti¬ 
mulantia  primum  locum  tenent;  haec  ab  auc¬ 
toribus  veteribus  multum  commendantur,  nec 
unquam,  in  hoc  morbo,  praecipue  cum  facultas  de¬ 
vorandi  aboletur,  omitti  debent. 

CATHARTICA. 

Si  facultas  devorandi  maneat,  aegro  catharticum 
drasticum  quamprimum  sumere  oportet.  Vel 
si,  ut  saepe  accidit,  devorare  nequeat,  ut  a  non¬ 
nullis  propositum  est,  ope  instrumenti  cujusdam 
idonei,  veluti  catheteris  muliebris  syringi  ad¬ 
juncti,  per  gulam,  in  stomachum  injicere  possu- 

«■ 

mus.  Purgantia  hodierno  tempore  maxime  lau¬ 
data,  sunt  Submurias  Hydrarg.  et  brevi  post, 
haustus  ex  infuso  Sennae ;  partes  aequales  Ca- 
lomelanos  et  extracti  Jalapae,  quoque  multum 
usurpantur. 

EMETICA. 

Medici  hodierni  de  usu  emeticorum  in  hoc 
morbo  multum  dissentiunt.  Haec  a  nonnullis 
multum  laudantur ;  sed  ab  aliis  aeque  vitupe¬ 
rantur.  De  iis  Doctor  Cheyne  verbis  sequenti¬ 
bus  scribit :  “  In  confirmed  apoplexy,  even  the 
mildest  means  of  inducing  vomiting  cannot  be 
employed  without  danger.”  Post  alia  remedia, 
vero  praecipue  detractionem  sanguinis  copiosam 
frustra  usurpata,  emetica  exhibere  non  haesita- 

rem,  et  praecipue  si  crapulae  morbus  supervenisset. 

Melius  anceps  remedium  quam  nullum,”  ait 
illust.  Celsus.  .  < 

j* 

AFFUSIO  FRIGIDA. 

Capilli  quamprimum  abradari,  et  caput  aqua 
quam  frigidissima,  vel  sola  vel  cum  aceto  mista, 
aut  solutione  muriatis  ammoniae,  liberrime  lavari 
debent.  Modi  quo  hae  agunt  rationem  dari  ne¬ 
queo;  an  consensu  inter  partes  internas  et  exter- 
nas,  an  alio  modo  effectus  suos  inducunt,  equi¬ 
dem  nescio  ;  experientia  eas  actionem  arteriarum 
in  morbis  capitis  imminuere  satis  demonstrat. 
Quare,  non  oblivisci  debemus,  quod,  in  paroxys¬ 
mo  Apoplexiae,  caput  aqua  frigidissima  sedulo 
lavari,  maximi  momenti  est. 

^  VfV 


FINIS. 


